पांच लोगों की कैंसर जांच और 25 लोगों की चर्म और कुष्ठ रोग जांच की गई
सीसीएल के केंद्रीय अस्पताल ढ़ोरी में सीएसआर फंड से विभिन्न प्रकार के चिकित्सा जांच एवं दवा वितरण शिविर लगाया है। इसका उदघाटन ढोरी जीएम एसके राव ने किया। शिविर में पांच लोगों का कैंसर जांच और 25 लोगों का चर्म एवं कुष्ठ रोग जांच की गई। ढोरी जीएम श्री राव ने कहा कि यहां के लोगों को सीएसआर फंड से चिकित्सा सुविधा देना सीसीएल का कर्तव्य है। सीसीएल लोगों के सहयोग के सुविधा के लिए गांव-गांव में शिविर लगाकर लाभ पहुंचाती है। आज सीसीएल के दर्जनों योजनाओं से सैकडों लोग लाभान्वित हैं। उन्होंने कहा कि अस्पताल के लगाए गए शिविर का लाभ अधिक से अधिक लोग लें। आने वाले समय में यहां के लोगों के सहयोग से ओर भी कई सुविधाएं मुहैया कराई जाएगी। उन्होंने कहा कि ढोरी एरिया अपने उत्पादन लक्ष्य के अनुरूप कार्य कर रही है। इसमें सभी मजदूर, अधिकारी और यूनियन के पदाधिकारी का सहयोग मिल रहा है। आज कैंसर जांच की गई। इसके अलावे चर्म रोग एवं कुष्ट रोग की जांच एक से छह मार्च तक की जाएगी। साथ ही बेहतर चिकित्सक द्वारा छह मार्च को नाक, कान, गला रोग की जांच की जाएगी। वहीं 10 से 17 मार्च तक किडनी बचाव कैंप एवं रक्तचाप की जांच की जाएगी। इसके अलावे 4, 17, 23, 28 मार्च को सांस एवं दम्मा रोग और 2, 16, 21 26 मार्च को एनिमिया जांच शिविर लगाया जाएगा। मौके पर यूनियन प्रतिनिधि गिरिजाशंकर पांडेय, बैजनाथ महतो, सत्येंद्र सिंह, एसओपी श्रीराम बेमुलाकोंडा, एसओए सुरेश सिंह, कार्मिक पदाधिकारी सीताराम यूइके, डिप्टी सीएमओ अरूण कुमार, डॉ अजय सिंह, डॉ रोहित शर्मा, डॉ पुनित गुप्ता, डॉ श्वेता शरण सहित अस्पतालकर्मी अजय कुमार झा, रमेश मिश्रा, जानकी शर्मा, मुरली कृष्ण बोरेला, अरूण आदि थे।
शिविर में मौजूद लोगों को संबोधित करते जीएम एसके राव अन्य।
hin_Deva hin_Deva hin_Deva